1. **E aliansa:**
	* **E sanger di e aliansa (Eksodo 24:1-6, 8)**
		+ Dios a rekonosé Israel komo un pueblo (12 kolumna); Espesialmente El a balorá esnan hoben; i El a komprometé Su mes na kada persona individualmente (dor di sprèngu Su sanger riba nan).).
		+ Dios ta desea un relashon ku nos, individualmente i komo un komunidat di kreyentenan.
	* **E kumplimentu di e aliansa (Eksodo 24:7)**
		+ Den sinseridat kompleto, e pueblo a komprometé nan mes na warda e aliansa. E kompromiso aki a wòrdu wantá pa poko tempu (Eks. 32:8).
		+ E siguiente generashon tambe a komprometé pa warda e aliansa (Josue 24:18b). Pero Josue klaramente a spierta nan: “ Boso lo no por sirbi Señor ” Josue. 24:19 NIV).
		+ Kiko ta prevení nos di obedesé Dios, apesar di nos bon intenshonnan?
		+ Pa naturalesa, nos ta desobediente (Rom. 7:18), I nos no por hasi nada pa kambia nos tendensia (Rom.7:24. 7:24).
		+ Pero si nos permitiÉ, Dios lo por kambia nos naturalesa (Ezek. 36:26-27). E ta limpia, kita, duna, i ta drecha asina ku nos lo por obedes’Ele. Solamente É ta hasi nos fuerte (2 Kor. 12:10).
	* **E Kuminda di e Aliansa (Eksodo 24:9-18)**
		+ Manera nos ta mira den e ehèmpel di Jakòb I Laban, den e Oriente di antiguo e ratifikashon di un aliansa a inkluí un kuminda kompartí dor di tur dos partido (Gen. 31:44-54).
		+ Na Sinai, Dios a ofresé un “ kuminda di aliansa ” na 74 hende: Moisés, Aaron, Nadab, Abiú, i setenta ansianonan, representando tur e pueblo (Eks.. 24:9-11).
		+ Ora ku Hesus a instituí e aliansa nobo, El a hasi asina tambe dor di kompartí Su kuminda ku e 12 apòstelnan (Mat. 26:26-28).
		+ Kada bia ku nos partisipá di e Sena di Señor, nos ta renobá nos aliansa ku Dios. Dor di partisipá di e pan i e biña, nos ta selebrá e pordon i salbashon ku nos tin den Hesus (1 Kor. 11:26).
		+ Apesar di nan último rechaso di salbashon, ni Nadab, ni Abiú, ni Hudas a wòrdu ekskluí for di e “ kuminda di e aliansa “ aki.”
2. **E model (muestra):**
	* **E propósito di e modèl (Eksodo 25:1-9)**
		+ Komo un garantia ku E lo kumpli ku Su parti di e aliansa, Dios a disidí pa bai i biba entre e pueblo.
		+ Pero Dios Su presensia físiko lo nifiká morto inmediato pa tur di nan (Eks. 33:20). Pesei, El a komandá nan pa traha un Santuario kaminda E lo por manifestá Su presensia. E presensia aki a wòrdu manifestá den símbolonan, pasombra Dios no ta biba físikamente den ningun tèmpel di tera (Echonan 17:24 ).
		+ Moisés a wòrdu mustrá e modèl i a wòrdu duná instrukshonnan spesífiko pa esaki su konstrukshon. E pueblo a wòrdu pidí pa kontribuí ku e materialnan nesesario (Eks. 25:2-7).
		+ Tantu e santuario komo e tèmpel ku Salomon a konstruí tabata un modèl di e santuario trahá den Shelu (Heb. 8:1-2; 1 Reinan. 8:27, 30).
		+ Ora ku un Israelita a drenta e santuario, el a drenta — simbólikamente — den e berdadero presensia di Dios … te ora ku e velo a wòrdu kibrá ora ku Hesus a muri..
	* **E Preparashon di e Modèl (Eksodo 31:1-18)**
		+ Ounke Dios a duna Moisés instrukshonnan masha detayá en kuantu di e konstrukshon, E no a bis’é tur detaye. Kiko e labamano di bròns, e kerubin, e saserdotenan su túnika bòrdá, etc. lo tin di parse? Esaki a duna e Spiritu Santu e oportunidat pa traha ku e trahadónan su talentonan.
		+ Meimei di e instrukshonnan pa traha e santuario, tin e menshon speshal di e Sabat (Eks. 31:12-17). Kiko e Sabat tin di hasi ku tur esaki?
		+ Santidat ta e yabi. Pa aserká e Dios Santu, nos mester ta santu manera djÉ. E Sabat ta e señal ei di e santidat ei (Eks. 31:13; Ezek. 20:12, 20).